Folketing
2000-04-11

Nielsen og alle andre, for at det ikke skal være usagt, at ingen kan vide præcis, hvad der sker ved et nej. Men erfaringen fra den 2. juni 1992 siger jo noget om, at man kan vente et vist pres. Det tror jeg alle sådan set er enige om, og det tror jeg vi kan håndtere. Mit budskab er bare, at det valutaarrangement, Danmark har, og som er et godt valutaarrangement, er ingen garanti for, at vi kan fastholde en fastkurspolitik under alle forhold. Når hr. Holger K. Nielsen også siger, at pundet og liren jo blev devalueret, fordi de var kommet op på en for høj kurs i EMS-samarbejdet, må jeg minde hr. Holger K. Nielsen om, at der nu foreligger 560 sider, hvor en del af dem beskriver, hvad det var, der skete i efteråret 1992. Det er direkte forkert, hvad hr. Holger K. Nielsen stod heroppe og sagde, men det skal jeg ikke fortænke ham i, for der er jo megen teknik i det. Men pundet og liren blev ikke devalueret.